turjo4nis/wikipedia-bn-dump-20250701 huggingface dataset:
ট্রাফিক সম্প্রচার কার্যক্রম

ট্রাফিক সম্প্রচার কার্যক্রম  বা ট্রাফিক এফএম ৮৮.৮ বাংলাদেশ সরকারের মালিকানাধীন বাংলাদেশ বেতারের একটি এফএম রেডিও স্টেশন। স্টেশনটি ঢাকা মহানগরী ও তার আশেপাশের শ্রোতাদের উদ্দেশ্যে অনুষ্ঠান প্রচার করে থাকে।

ইতিহাস
২০০৫ সালের ২৬ মে তারিখে বাংলাদেশে বেতার ট্রাফিক সম্প্রচার কার্যক্রম স্টেশনটি চালু করে। ঢাকা মহানগরবাসীর মাঝে নিরাপদ সড়ক প্রতিষ্ঠা এবং ট্রাফিক সংশ্লিষ্ট বিষয়ে অধিকতর সচেতনতা সৃষ্টির উদ্দেশ্যে এই বেতার কেন্দ্রটি প্রতিষ্ঠা করা হয়। স্টেশনটি বাংলাদেশ বেতারের সদর দপ্তর থেকে কার্যক্রম পরিচালনা করে থাকে।

অনুষ্ঠান
ট্রাফিক সম্প্রচার কার্যক্রম প্রতিদিন সকাল ৭টা থেকে রাত ৯টা পর্যন্ত মোট তিনটি অধিবেশনেে ১৪ ঘণ্টা অনুষ্ঠান প্রচার করে। এর প্রচারিত কার্যক্রমের মধ্যে রয়েছে জনপ্রিয় গান, জীবন্তিকা, স্পট, জিঙ্গেল, কৌতুক প্রভৃতি অনুষ্ঠানের মাধ্যমে বেতার শ্রোতাদের ট্রাফিক বিধি বিষয়ে সচেতনতা, নিরাপদ যাতায়াত, সড়ক ব্যবস্থাপনা, দুর্ঘটনা এড়াবার উপায়সহ যানবাহনের ফিটনেস, ট্রাফিক আইন অমান্যের শাস্তি ইত্যাদি বিষয়ে তথ্য প্রদান ও তা মেনে চলতে উদ্বুদ্ধকরণ।

কেন্দ্রটি মোবাইল ফোনের মাধ্যমে ঢাকার বিভিন্ন এলাকায় নিয়োজিত প্রতিনিধিদের নিকট থেকে সরাসরি এবং পুলিশের ট্রাফিক নিয়ন্ত্রণ কক্ষ থেকে ট্রাফিকের খবর সংগ্রহ করে অনুষ্ঠানের ফাঁকে ফাঁকে স্বল্প বিরতিতে প্রচার করে। এছাড়া প্রতিদিন ৬০ মিনিট পরপর সংবাদ বুলেটিন ও শিরোনাম প্রচার করে, সেইসাথে খেলাধুলার খবর, ঢাকার উল্লেখযোগ্য অনুষ্ঠানমালার তথ্য, ইত্যাদি প্রচার করে।

তথ্যসূত্র

বহিঃসংযোগ
 বাংলাদেশ বেতার - ট্রাফিক সম্প্রচার কার্যক্রম 

বাংলাদেশের রেডিও স্টেশন
ভোজপুরি অঞ্চল

ভোজপুরি অঞ্চল বা ভোজপুর উত্তর ভারতের বিহার, ঝাড়খণ্ড ও উত্তরপ্রদেশের অংশ এবং নেপালের বার এবং পারস জেলা নিয়ে অঞ্চল বা এলাকাটি গঠিত, যেখানে ভোজপুরি ভাষাটি মাতৃভাষা হিসাবে কথিত। প্রাচীন বিহারের সাবেক শাহাবাদ জেলার উজ্জয়িনীয় রাজপুতরা তাদের সদরদপ্তর ভোজপুর জেলার আরা শহরে প্রতিষ্ঠিত করে, এর পর থেকে  সমগ্র অঞ্চলটি ভোজপুর নামে পরিচিত হয়।

সংস্কৃতি
ভোজপুরি অঞ্চলের সংস্কৃতি ভারতের উত্তর-মধ্য সাংস্কৃতিক অঞ্চলের অংশ হিসাবে উত্তর ভারতের বাকি অংশের সংস্কৃতির অংশ। জাতিগতভাবে পরিচালিত রাজনৈতিক দ্বন্দ্ব এবং বিপুলসংখ্যক জনসংখ্যা এই অঞ্চলের শিল্প ও অর্থনৈতিক প্রবৃদ্ধির ক্ষেত্রে বড় বাধা। এখনও ত্রিনিদাদ ও টোবাগো, গায়ানা, সুরিনাম, ফিজি, মরিশাস এবং দক্ষিণ আফ্রিকাসহ অনেকগুলি দেশে ভোজপুরের সংস্কৃতি লক্ষ্য করার মত, কারণ ১৯ শতকের মাঝামাঝি সময়ে ক্ষমতাসীন ব্রিটিশদের দ্বারা শাসিত ভারত থেকে সেখানে পাঠানো অনেক ভারতীয় শ্রমিকের মধ্যে পূর্বঞ্চল-ভোজপুর অঞ্চল থেকে ছিল।

জেলা
ভোজপুরি ভাষা পশ্চিম বিহার, পূর্ব উত্তরপ্রদেশ, যা পূর্বাঞ্চল হিসাবে পরিচিত এবং মধ্য নেপালের তরাই অঞ্চলের নং ২ জেলায় কথিত হয়।

তথ্যসূত্র

বহিঃসংযোগ

বিহারের অঞ্চল
ভারতের অঞ্চল
নেপালের ক্ষেত্র
ম্যারি স্টিনবার্জেন

ম্যারি নেল স্টিনবার্জেন (; জন্ম: ৮ ফেব্রুয়ারি ১৯৫৩) হলেন একজন মার্কিন অভিনেত্রী ও গায়িকা। তিনি জোনাথন ডেমির মেলভিন অ্যান্ড হাওয়ার্ড (১৯৮০) চলচ্চিত্রে লিন্ডা ডামার চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।

স্টিনবার্জেন ১৯৭০-এর দশকে নিউ ইয়র্কের নেইবারহুড প্লেহাউজে অধ্যয়ন করেন। ১৯৮১ সালে র‍্যাগটাইম চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল ক্রস ক্রিক (১৯৮৩), পেরেন্টহুড (১৯৮৯), ব্যাক টু দ্য ফিউচার পার্ট টু (১৯৯০), ফিলাডেলফিয়া (১৯৯৩), হোয়াটস ইটিং গিলবার্ট গ্রেপ (১৯৯৩), এলফ (২০০৩), দ্য ব্রেভ ওয়ান (২০০৭), স্টেপ ব্রাদার্স (২০০৮), দ্য প্রপোজাল (২০০৯), এবং দ্য হেল্প (২০১১)। তিনি ১৯৮৫ সালে মিনি ধারাবাহিক টেন্ডার ইজ দ্য নাইট-এ অভিনয় করে একটি বাফটা টিভি পুরস্কার এবং ১৯৮৮ সালে টিভি চলচ্চিত্র দ্য অ্যাটিক: দ্য হাইডিং অব আন ফ্রাংক-এ অভিনয় করে প্রাইমটাইম এমি পুরস্কারের মনোনয়ন লাভ করেন।

কর্মজীবন
অভিনেতা জ্যাক নিকোলসন প্যারামাউন্টের নিউ ইয়র্ক অফিসের অভ্যর্থনা কক্ষে স্টিনবার্জেনকে আবিষ্কার করেন এবং তার পরিচালিত দ্বিতীয় চলচ্চিত্র গোয়িন সাউথ (১৯৭৮)-এ প্রধান অভিনেত্রী হিসেবে নির্বাচন করেন। পরের বছর স্টিনবার্জেন টাইম আফটার টাইম (১৯৭৯) ছবিতে লেখক এইচ. জি. ওয়েল্‌সের প্রেমে পড়া নারী চরিত্রে অভিনয় করেন। এতে তার বিপরীতে ওয়েলসের ভূমিকায় অভিনয় করেন তার ভবিষ্যৎ স্বামী ম্যালকম ম্যাকডাওয়েল।

তার তৃতীয় চলচ্চিত্র মেলভিন অ্যান্ড হাওয়ার্ড (১৯৮০)। জোনাথন ডেমি পরিচালিত এই চলচ্চিত্রে তিনি উদীয়মান গায়ক মেলভিন ডামারের স্ত্রী লিন্ডা ডামার চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।

তিনি হোয়াটস ইটিং গিলবার্ট গ্রেপ (১৯৯৩) চলচ্চিত্রে জনি ডেপ অভিনীত চরিত্রের প্রেমিকার ভূমিকায়; অলিভার স্টোনের জীবনীমূলক নিক্সন (১৯৯৫) চলচ্চিত্রে হ্যানা নিক্সন চরিত্রে; এলফ (২০০৩) ছবিতে উইল ফেরেলের সাথে অভিনয় করেন।

তিনি হাস্যরসাত্মক দ্য ব্রেভ ওয়ান (২০০৭) চলচ্চিত্রের ফেরেলের চরিত্রের মায়ের চরিত্রে, স্টেপ ব্রাদার্স (২০০৮), ফোর ক্রিসমান (২০০৮) ছবিতে ভিন্স ভন ও রিজ উইদারস্পুনের সাথে; এবং দ্য প্রপোজাল (২০০৯) ছবিতে সান্ড্রা বুলক ও রায়ান রেনল্ডসের সাথে; এবং বহুল সমাদৃত দ্য হেল্প (২০১১) ছবিতে এমা স্টোন ও ভায়োলা ডেভিসের সাথে অভিনয় করেন।

তথ্যসূত্র

বহিঃসংযোগ

 
 
 

১৯৫৩-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
আর্কানসাসের অভিনেত্রী
ইংরেজ বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
ওলন্দাজ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
স্ক্রিন অ্যাক্টরস গিল্ড পুরস্কার বিজয়ী
স্যাটার্ন পুরস্কার বিজয়ী
ব্রিটিশ বংশোদ্ভূত অভিনেত্রী
ক্যালিফোর্নিয়ার ডেমোক্র্যাট
ফেরদৌসী ইসলাম জেসি

ফেরদৌসী ইসলাম জেসি চাঁপাইনবাবগঞ্জ জেলার জন্মগ্রহণকারী সংসদীয় আসন ৩৩৮/ মহিলা সংরক্ষিত আসন - ৩৮ আসনের রাজনীতিবিদ।

ব্যক্তিগত জীবন
ফেরদৌসী ইসলাম জেসি চাঁপাইনবাবগঞ্জ এর বিখ্যাত রাজনৈতি পরিবারে জন্মগ্রহণ করেন। তাঁর পিতা মুক্তিযুদ্ধের অন্যতম সংগঠক, বীর মুক্তিযোদ্ধা, ভাষা সৈনিক ও সাবেক সংসদ সদস্য, গভর্নর ডা. আ.আ.ম মেসবাহুল হক বাচ্ছু।

শিক্ষা জীবন
জেসি ১৯৮১ সালে এসএসসি ও ১৯৮৩ সালে এইচএসসি পাস করে ১৯৮৪-১৯৮৫ সালে চাঁপাইনবাবগঞ্জ সরকারি কলেজে বি এসসি পড়াশোনা করেন।

রাজনৈতিক জীবন
পারিবারিক ও ছাত্রজীবন থেকে তিনি আওয়ামী রাজনীতির সাথে জড়িয়ে রয়েছেন। নবাবগঞ্জ সরকারি কলেজে পড়াকালীন সময়ে বাংলাদেশ ছাত্রলীগের সহ সম্পাদকের দায়িত্ব পালন করাসহ বিভিন্ন সময়ে তিনি এই সংগঠনের ক্রীড়া সম্পাদক ও সমাজসেবা সম্পাদক হিসেবে দায়িত্ব পালন করেন। একাদশ জাতীয় সংসদের সংরক্ষিত নারী আসনে ক্ষমতাসীন আওয়ামী লীগ চাঁপাইনবাবগঞ্জ আসনে ফেরদৌসী ইসলাম জেসি এর মনোনয়ন দেন।

আরও দেখুন
 আব্দুল ওদুদ
 গোলাম রব্বানি
 বাংলাদেশের সংসদ সদস্য
 বাংলাদেশ আওয়ামী লীগ

তথ্যসূত্র

জাতীয় সংসদ সদস্য
মুসলিম রাজনীতিবিদ
চাঁপাইনবাবগঞ্জ জেলার রাজনীতিবিদ
২১শ শতাব্দীর বাংলাদেশী রাজনীতিবিদ
বাংলাদেশ আওয়ামী লীগের রাজনীতিবিদ
জীবিত ব্যক্তি
জাতীয় সংসদের মহিলা সদস্য
একাদশ জাতীয় সংসদ সদস্য
২১শ শতাব্দীর বাংলাদেশী নারী রাজনীতিবিদ
গোরেশ্বর হত্যাকাণ্ড

ভারতের অঙ্গরাজ্য আসামের কামরূপ জেলার গোরেশ্বরে (বর্তমানে বাক্সা জেলা) বাঙালি হিন্দুদের ওপর যে জাতিবিদ্বেষী গণহত্যা হয় তা গোরেশ্বর গণহত্যা নামে কুখ্যাত৷

পটভূমি 
ভারতের স্বাধীনতা আন্দোলন সময়কালীন ও স্বাধীনতা পরবর্তীকালে আসাম রাজ্যে বিভিন্নভাবে শরণার্থী বাঙালি হিন্দুরা জাতিবিদ্বেষের শিকার হন৷ দেশভাগ চলাকালীন বিভিন্ন গণহত্যার পরবর্তী সময়ে সর্বাধিক উল্লেখ্য আন্দোলনগুলির মধ্যে একটি হলো আসামে বরাকে ১৯৬০ খ্রিস্টাব্দে সংঘটিত বাংলা ভাষার অধিকারের জন্য আন্দোলন৷ আসাম সরকার অসমীয়া ভাষাকে আসাম রাজ্যের একমাত্র সরকারী ভাষা হিসাবে নথিভুক্ত করার সিদ্ধান্ত নেন, ফলস্বরূপ বহুবছর বসবাসকারী ভূমিপুত্র বাঙালি জাতির লোক এর প্রতিবাদে গর্জে ওঠে ও আন্দোলনে নামে৷ বাঙালি জাতি অধ্যুষিত দক্ষিণ আসামের বরাক উপত্যকা অঞ্চল এই আন্দোলনের মুলকেন্দ্র হয়ে উঠলে অপরদিকে অসমীয়া জাতি অধ্যুষিত ব্রহ্মপুত্র উপত্যকা অঞ্চলে বাঙালিদের ওপর চরম দুর্ভোগ নেমে আসে৷

সাম্প্রদায়িক সহিংসতা

পরিকল্পনা 
বিভিন্ন সূত্র অনুযায়ী জানা যায় ১৯৬০ খ্রিস্টাব্দের জুলাই মাসে শিবসাগরে অসমীয়া শিক্ষক সম্প্রদায়ের দ্বারা বাঙালিদের ওপর আক্রমণ ও বিতাড়নের জন্য একটি গোপন বৈঠক করা হয়৷ বৈঠক সফল হওয়ার পরদিন থেকেই ছাত্র সংগঠনের সহায়তাতে যোরহাট, ডিব্রুগড় অঞ্চলে জমায়েত হয়৷

হত্যাযজ্ঞ 
১৯৬০ খ্রিস্টাব্দে ১৪ই জুলাই শিবসাগরে বাঙালিদের দোকান ও বাসভবন লুন্ঠন শুরু হয়৷ নিম্ন আসামের কামরূপ বিভাগের নওগাঁ জেলা ও পরে গোয়ালপাড়া অঞ্চলে গণহত্যা শুরু হয়৷ গোরেশ্বরের ২৫ টি গ্রামে এই লুন্ঠন ও হত্যালীলা সর্বাধিক হয়৷ আইনজ্ঞ গোপালজি মহোত্রার সরকারী নথি অনুযায়ী সমগ্র অঞ্চলে চিরুনি তল্লাশি করে ৪০১৯ টি কুটির, ৫৮ টি বসতভীটা নষ্ট করা হয়৷ পুলাশ কমিশনারের মতে অন্ততঃ ৯ জনের মৃৃত্যু হয় ও বহুজন আহত হম৷ মোটামুটি ১০০০ জন বাঙালি রাতারাতি ঐ অঞ্চল ত্যাগ করেন৷

পরবর্তী ঘটনা 

সর্বাধিক ঘৃৃণ্য হিংস্রতা জুলাই ও সেপ্টেম্বর মাসে দেখা যায়, এই সময় আশ্রয়ের খোঁজে প্রায় ৫০,০০০ বাঙালি আসাম-বাংলা সীমানা অতিক্রম করেন৷ পশ্চিমবঙ্গের তৎকালীন মুখ্যমন্ত্রী ডাঃ বিধানচন্দ্র রায় মহাশয় ভারতের প্রধানমন্ত্রীকে এই বিষয়ক পত্র লেখেন ও দ্রুত নিষ্পত্তি চান৷ পত্রানুসারে ৫ থেকে ১১ই জুলাইয়ের মধ্যে অন্ততঃ ৪০০০ বাঙালি হিন্দু ভূমিচ্যুত হয়ে পশ্চিমবঙ্গে আসেন৷ ৩১শে জুলাইয়ের পর থেকে এর পরিমাণ বাড়তে থাকে ও তা আগস্টের শেষে ৪৫-৫০,০০০ এ পৌঁছে যায়৷

আরও দেখুন
 মান্দাই গণহত্যাকাণ্ড
 বাগবের গণহত্যা
 খয়রাবাড়ি গণহত্যাকাণ্ড
 শিলাপাথর গণহত্যাকাণ্ড
 উত্তর কামরূপ গণহত্যাকাণ্ড
 হোজাই গণহত্যাকাণ্ড
 নিচলামারি গণহত্যাকাণ্ড
 তিনসুকিয়া গণহত্যা
 কমলনগর হত্যাকাণ্ড
 বোরোল্যান্ড গণহত্যাকাণ্ড ২০১৪
 কোকড়াঝাড় গণহত্যাকাণ্ড ২০১২
 নেলি হত্যাযজ্ঞ

তথ্যসূত্র

ভারতে জাতিগোষ্ঠী নিধন
বাঙালি গণহত্যা
১৯৬০-এ ভারত
বাঙালি হিন্দু গণহত্যা
ভারতে হত্যাকাণ্ড
এশিয়ায় জাতিগোষ্ঠী নিধন
ভারতে হিন্দু বিরোধী সহিংসতা
১৯৬০-এ ভারতে খুন
রামপুরহাট বিধানসভা কেন্দ্র

রামপুরহাট (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯১ নং রামপুরহাট বিধানসভা কেন্দ্রটি রামপুরহাট পৌরসভা, রামপুরহাট-১ সমষ্টি উন্নয়ন ব্লক এবং ভারকাটা, গণপুর, হিংলো, কাপিষ্টা, রামপুর এবং সেকেড্ডা গ্রাম পঞ্চায়েত গুলি মহম্মদবাজার সমষ্টি উন্নয়ন ব্লক গুলির অন্তর্গত।

রামপুরহাট বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১৬
২০১৬ সালের নির্বাচনে, তৃণমূল কংগ্রেসের আশিষ ব্যানার্জী কংগ্রেসের সৈয়দ সিরাজকে পরাজিত করেন। বিজয়ী প্রার্থী এখন পশ্চিমবঙ্গ সরকারের মন্ত্রী পদে নিযুক্ত হন।

২০১১
২০১১ সালের নির্বাচনে, তৃণমূল কংগ্রেসের আশিষ ব্যানার্জী তার নিকটতম প্রতিদ্বন্দ্বী এআইএফবি এর রেবতী ভট্টাচার্যকে পরাজিত করেন।

১৯৭৭-২০০৬
২০০৬ এবং ২০০১ সালের বিধানসভা নির্বাচনে, তৃণমূল কংগ্রেসের আশিষ ব্যানার্জী রামপুরহাট বিধানসভা কেন্দ্র থেকে জয়ী হন ২০০৬ সালে ফরওয়ার্ড ব্লকের নীরদ বরণ মণ্ডল এবং ২০০১ সালে ফরওয়ার্ড ব্লকের মহ. হান্নানকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ফরওয়ার্ড ব্লকের মহ. হান্নান ১৯৯৬ সালে বিজেপির সত্যেন্দ্রনাথ দাসকে পরাজিত করেন। ফরওয়ার্ড ব্লকের শশাঙ্ক মন্ডল ১৯৯১ সালে বিজেপির সত্যেন্দ্রনাথ দাসকে, ১৯৮৭ সালে কংগ্রেসের আশিষ ব্যানার্জীকে, ১৯৮২ সালে কংগ্রেসের আনন্দ গোপাল রায়কে এবং ১৯৭৭ সালে জনতা পার্টির তাপস কুমার মুখোপাধ্যায়কে পরাজিত করেন।

১৯৫১-১৯৭২
১৯৭২ সালে কংগ্রেসের আনন্দ গোপাল রায় জয়ী হন। সিপিআই (এম) এর ব্রজমোহন মুখার্জী ১৯৭১ সালে জয়ী হন। ফরওয়ার্ড ব্লকের শশাঙ্ক শেখর মন্ডল ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের নিহারিকা মজুমদার জয়ী হন। ১৯৫৭ এবং ১৯৫১ সালে রামপুরহাট কেন্দ্র যৌথ আসন ছিল। ১৯৫৭ সালে সিপিআই এর গোবর্ধন দাস এবং নির্দলের দুর্গাপদ দাস উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, ফরওয়ার্ড ব্লকের পঞ্চানন লেট এবং শ্রীকুমার বন্দ্যোপাধ্যায় উভয়ই জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
বীরভূম জেলার রাজনীতি
ভিলনিয়াস

ভিলনিয়াস ( লিথুয়ানিয়ার রাজধানী ও সর্ববৃহৎ শহর। ২০১৮ সালের পরিসংখ্যান অনুযায়ী এ শহরের মোট জনসংখ্যা ৫৭৪,১৪৭ জন। ভিলনিয়াস লিথুয়ানিয়ার দক্ষিণ-পূর্ব অংশে অবস্থিত এবং এটি বাল্টিক রাষ্ট্রসমূহের মধ্যে দ্বিতীয় বৃহত্তম শহর। ভিলনিয়াস লিথুয়ানিয়া প্রধান সরকারী প্রতিষ্ঠানের এবং ভিলনিয়াস জেলা পৌরসভার আসন। জিএডব্লিউসি গবেষণার মতে, ভিলনিয়াসকে গামা গ্লোবাল শহর হিসাবে শ্রেণীবদ্ধ করা হয়েছে এবং এটি তার পুরাতন শহরের স্থাপত্যের জন্য পরিচিত, যা ১৯৯৪ সালে ইউনেস্কো কর্তৃক বিশ্ব ঐতিহ্যবাহী স্থান হিসেবে স্বীকৃত হয়। দ্বিতীয় বিশ্বযুদ্ধের পূর্বে ভিলনিয়াস ইউরোপের বৃহত্তম ইহুদি কেন্দ্রগুলোর অন্যতম ছিল। ইহুদিদের প্রভাবে কারণে একে “লিথুয়ানিয়ার জেরুসালেম” হিসাবে বর্ণনা করা হয়েছে এবং ১৮১২ সালের দিকে নেপোলিয়ন একে “উত্তরের জেরুসালেম” নাম দিয়েছিলেন। ২০০৯ সালে ভিলনিয়াস অস্ট্রিয়ার শহর লিনজের সাথে একত্রে ইউরোপের সাংস্কৃতিক রাজধানী ছিল।

নামকরণ ও উৎপত্তি 
শহরের নাম ভিলনিয়াস ভিলনিয়া নদী থেকে এসেছে।

শিক্ষা 
ভিলনিয়াস শহরটিতে ১২ টি প্রাথমিক বিদ্যালয়, ১৯টি প্রো জিমন্যাসিয়াম  এবং ৪২ টি জিমন্যাসিয়াম রয়েছে। শহরে অনেক বিশ্ববিদ্যালয় আছে। সবচেয়ে বড় ও পুরাতন বিশ্ববিদ্যালয় হল ভিলনিয়াস বিশ্ববিদ্যালয়, যার ছাত্র-ছাত্রী সংখ্যা হল ২০,৮৬৪ জন। এ বিশ্ববিদ্যালয় কিউএস ওয়ার্ল্ড ইউনিভার্সিটি র‌্যাংকিং অনুযায়ী বিশ্বের শীর্ষ ৫০০ বিশ্ববিদ্যালয়ের মধ্যে স্থান পেয়েছে। ইউনেস্কো, ন্যাটো ও অন্যান্য প্রকল্পে এই বিশ্ববিদ্যালয় অংশগ্রহণ করেছে। এটি স্নাতকোত্তর পর্যায়ে ইংরেজি ও রুশ ভাষায় শিক্ষা কার্যক্রম পরিচালনা করে, সেইসাথে ইউরোপ জুরে বিভিন্ন বিশ্ববিদ্যালয়ের সাথে সহযোগিতামুলক কার্যক্রম পরিচালনা করে। বিশ্ববিদ্যালয়টি ১২টি অনুষদ, ৭টি ইন্সটিটিউটি ও ৪টি শিক্ষা ও গবেষণা কেন্দ্র নিয়ে গঠিত।

তথ্যসূত্র

বহিঃসংযোগ

ভিলনিয়াস
ইউরোপের রাজধানী
ঐতিহাসিক ইহুদি সম্প্রদায়
হাঁসন বিধানসভা কেন্দ্র

হাঁসন (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি এখন উন্মুক্ত কিন্তু পূর্বে তপসিলি জাতির জন্য সংরক্ষিত ছিল। হাঁসন গ্রাম পঞ্চায়েত রামপুরহাট ব্লকের অন্তর্গত একটি পঞ্চায়েতের।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯২ নং হাঁসন বিধানসভা কেন্দ্রটি রামপুরহাট-২ সমষ্টি উন্নয়ন ব্লক এবং নলহাটি-২ সমষ্টি উন্নয়ন ব্লক গুলির অন্তর্গত।

হাঁসন বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, কংগ্রেসের অসিত কুমার মাল তার নিকটতম প্রতিদ্বন্দ্বী আরসিপিআইয়ের কমল হাসানকে  পরাজিত করেন।

১৯৭৭-২০০৬
১৯৯৬ থেকে ২০০৬ সাল পর্যন্ত, কংগ্রেসের অসিত কুমার মাল হাঁসন (এসসি) বিধানসভা কেন্দ্র থেকে জয়ী হন। ২০০৬ সালে তিনি সিপিআই (এম) এর খগেন্দ্রনাথ মালকে পরাজিত করেন, ২০০১ এবং ১৯৯৬ সালে আরসিপিআই (আর) এর মিহির বাইনকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে আরসিপিআই (আরবি) ত্রিলোচন দাস কংগ্রেসের অসিত কুমার মালকে পরাজিত করেন।  কংগ্রেসের অসিত কুমার মাল ১৯৮৭ সালে নির্দলের ত্রিলোচন মালকে পরাজিত করেন। ১৯৮২ এবং ১৯৭৭ সালে নির্দলের/আরসিপিআই এর ত্রিলোচন দাস কংগ্রেস/নির্দলের অসিত কুমার মালকে পরাজিত করেন।

১৯৬৭-১৯৭২
১৯৭২ সালে কংগ্রেসের ধনপতি মাল জয়ী হন। আরসিআই-এর ত্রিলোচন মাল ১৯৭১ সালে জয়ী হন। ফরওয়ার্ড ব্লকের মৃত্যুঞ্জয় মণ্ডল ১৯৬৯ সালে জয়ী হন। কংগ্রেসের এস. প্রসাদ ১৯৬৭ সালে জয়ী হন। এর আগে হাঁসন কেন্দ্রে আসন বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
বীরভূম জেলার রাজনীতি
নলহাটি বিধানসভা কেন্দ্র

নলহাটি (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯৩ নং নলহাটি বিধানসভা কেন্দ্রটি নলহাটি-১ সমষ্টি উন্নয়ন ব্লক এবং কুশমোর-১, কুশমোর-২ এবং রুদ্রনগর গ্রাম পঞ্চায়েত গুলি মুরারই-২ সমষ্টি উন্নয়ন ব্লক গুলির অন্তর্গত।

নলহাটি বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১৩ উপনির্বাচন
২০১৩ সালের উপনির্বাচনে, বিধায়ক অভিজিৎ মুখার্জী জঙ্গীপুর লোকসভা কেন্দ্র থেকে নির্বাচিত হন ফলে উপনির্বাচন হয়]।

২০১১
২০১১ সালের নির্বাচনে, কংগ্রেসের অভিজিত মুখার্জী (প্রণব মুখার্জীর পুত্র) তার নিকটতম প্রতিদ্বন্দ্বী এআইআইএফবির দীপক চ্যাটার্জীকে পরাজিত করেন।

১৯৭৭-২০০৬
২০০৬ সালের বিধানসভা নির্বাচনে, ফরওয়ার্ড ব্লকের দীপক চ্যাটার্জী নলহাটি কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেসের আব্দুল ওয়ালে মোল্লাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে ফরওয়ার্ড ব্লকের কালিমুদ্দিন শামস কংগ্রেসের শরিফ হোসেনকে পরাজিত করেন। ফরওয়ার্ড ব্লকের সত্তিক কুমার রায় ১৯৯১ সালে বিজেপির মদন মোহন মণ্ডলকে, ১৯৮৭ সালে কংগ্রেসের বিন্দাবন সাহাকে  এবং ১৯৮২ সালে কংগ্রেসের সচিনানন্দন সাউকে পরাজিত করেন।  ফরওয়ার্ড ব্লকের ভবানী প্রসাদ চট্টোপাধ্যায় ১৯৭৭ সালে কংগ্রেসের অভয় চরণ দাসকে পরাজিত করেন।

১৯৫১-১৯৭২
নির্দলের গোলাম মহিউদ্দিন ১৯৭২, ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের শিরোমনি প্রসাদ জয়ী হন। ১৯৫৭ সালে নলহাটি কেন্দ্রে যৌথ আসন ছিল। কংগ্রেসের মহম্মদ ইয়াকুব হোসেন এবং শিশির কুমার সাহা উভয়ই নলহাটি কেন্দ্র থেকে জয়ী হন। স্বাধীন ভারতের প্রথম নির্বাচনে ১৯৫১ সালে কংগ্রেসের মহম্মদ ইয়াকুব হোসেন জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
বীরভূম জেলার রাজনীতি
কাজী অনিক

কাজী অনিক (জন্ম ১৮ মার্চ ১৯৯৯) হলেন একজন বাংলাদেশী ক্রিকেটার। ২০১৭ সালের ২৯ নভেম্বর, তিনি বাংলাদেশ প্রিমিয়ার লিগ-এ রাজশাহী কিংস-এর হয়ে টি-টুয়েন্টি ক্রিকেটে অভিষিক্ত হন।

২০১৭ সালের ডিসেম্বর মাসে, ২০১৮ অনূর্ধ্ব-১৯ ক্রিকেট বিশ্বকাপ-এর জন্য করা দলে তার নাম অন্তভূক্ত করা হয়। সর্বমোট ১০ টি উইকেট নিয়ে, উক্ত প্রতিযোগিতাটিতে তিনি বাংলাদেশের হয়ে সর্বোচ্চ উইকেট শিকারী ছিলেন।

২০১৮ সালের ফেব্রুয়ারি মাসে, তিনি লিস্ট এ ক্রিকেটে ঢাকা প্রিমিয়ার ডিভিশন ক্রিকেট লিগ-এর ২০১৭-১৮ মৌসুমের খেলায় মহামেডান স্পোর্টিং ক্লাব এর হয়ে লেজেন্ডস অব রুপগঞ্জ-এর বিপক্ষে ৫টি উইকেট শিকার করেন। সর্বমোট ১১টি ম্যাচে ২৮টি উইকেট শিকার করে, তিনি ২০১৭-১৮ মৌসুমে ঢাকা প্রিমিয়ার ডিভিশন ক্রিকেট লিগে তার দল মহামেডানের সর্বোচ্চ উইকেট পাওয়া খেলোয়াড় হন।

২০১৮ সালের ১লা অক্টোবর মাসে, জাতীয় ক্রিকেট লিগ এর ২০১৮-১৯ মৌসুমে তিনি ঢাকা মেট্রোপলিস-এর হয়ে প্রথম-সারি ক্রিকেট-এ অভিষিক্ত হন।  ঐ মাসের শেষের ভাগে, বাংলাদেশ প্রিমিয়ার লিগ-এর ২০১৮-১৯ মৌসুমের জন্য করা ঢাকা ডায়নামাইটস-এর সংক্ষিপ্ত খেলোয়াড়দের তালিকায় তিনি জায়গা পান।

২০১৮ সালের ডিসেম্বর মাসে, তিনি ২০১৮ ইমার্জিং টিমস এশিয়া কাপ-এর জন্য গঠিত হওয়া বাংলাদেশ দলে তিনি ডাক পান।

তথ্যসূত্র

বহিঃসংযোগ 
 

১৯৯৯-এ জন্ম
জীবিত ব্যক্তি
বাংলাদেশী ক্রিকেটার
ঢাকা মেট্রোপোলিস ক্রিকেটার
রাজশাহী কিংসের খেলোয়াড়
মহামেডান স্পোর্টিং ক্লাব ক্রিকেটার
জন্মস্থান যোগ করা হয়নি (জীবিত ব্যক্তি)
ঢাকা ডায়নামাইটসের খেলোয়াড়
ঢাকা মেট্রোপলিশের ক্রিকেটার
রাজশাহী রয়্যালসের ক্রিকেটার
ঢাকা ডমিনেটর্সের ক্রিকেটার
মোহামেডান স্পোর্টিং ক্লাবের ক্রিকেটার
ঢাকা থেকে আগত ক্রিকেটার
ক্রিকেটে নিষিদ্ধ মাদক গ্রহণকারী
এশিয়ান ইনডোর অ্যান্ড মার্শাল আর্টস গেমস

এশীয় গৃহমধ্যস্থ ও মার্শাল আর্ট খেলা বা এশিয়ান ইনডোর অ্যান্ড মার্শাল আর্টস গেমস হল এশিয়ার একটি বহু ক্রীড়া প্রতিযোগিতা, যা প্রতি চার বছর পর পর এশিয়ার ক্রীড়াবিদদের জন্য এশিয়া অলিম্পিক কাউন্সিল কর্তৃক আয়োজিত হয়। এশিয়ান ইনডোর গেমস ও এশিয়ান মার্শাল আর্টস গেমসকে একত্রীকরণের দ্বারা এ গেমসের উৎপত্তি হয়েছে। এশিয়ান গেমসের পর এ ক্রীড়া আসর হল এশিয়ার দ্বিতীয় বৃহত্তম বহু ক্রীড়া উৎসব।

গেমসের ইতিহাসে দুটি জাতি রাষ্ট্র এশিয়ান ইনডোর ও মার্শাল আর্টস গেমসের স্বাগতিক হতে পেরেছে এবং এশিয়া ও ওশেনিয়া অঞ্চলের ৬২টি জাতি এ গেমসে অংশগ্রহণ করেছে।

এ গেমসের প্রথম আসর ২০১৩ সালে দক্ষিণ কোরিয়ার ইনছনে অনুষ্ঠিত হয় এবং সর্বশেষ আসর ২০১৭ সালে সেপ্টেম্বরে তুর্কমেনিস্তানে অনুষ্ঠিত হয়।

অংশগ্রহণকারী জাতি 
এশিয়া অলিম্পিক কাউন্সিলের ৪৫টি জাতীয় অলিম্পিক কমিটি এবং ওসেনিয়া অলিম্পিক সমূহের ১৮টি জাতীয় অলিম্পিক কমিটি এশিয়ান ইনডোর ও মার্শাল আর্টস গেমসে অংশগ্রহণ করেছে।

এশিয়া

ওসেনিয়া

অন্যান্য

খেলা

ক্রীড়া

পদক তালিকা

তথ্যসূত্র

বহিঃসংযোগ 
 

 
এশিয়া অলিম্পিক কাউন্সিল
এশিয়ার বহু-ক্রীড়া প্রতিযোগিতা
মার্শাল আর্টস প্রতিযোগিতা
এশীয় আন্তর্জাতিক ক্রীড়া প্রতিযোগিতা
ইনডোর ক্রীড়া প্রতিযোগিতা
মার্শাল আর্ট প্রতিযোগিতা
বাংলাদেশ প্রিমিয়ার লিগের বর্তমান দলসমূহের সদস্যদের তালিকা

বাংলাদেশ প্রিমিয়ার লিগ (সংক্ষেপে বিপিএল) বাংলাদেশের পেশাদার টুয়েন্টি২০ ক্রিকেট লিগ।
নিচে বাংলাদেশ প্রিমিয়ার লিগের বর্তমান দলসমূহের সদস্যদের তালিকা দেয়া হল:

চট্টগ্রাম চ্যালেঞ্জার্স
 যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।
  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।
  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।

কুমিল্লা ভিক্টোরিয়ান্স 
 যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।
  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।
  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।

দুর্দান্ত ঢাকা
 যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।
  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।
  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।

খুলনা টাইগার্স
 যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।
  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।
  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।

রংপুর রাইডার্স
 যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।
  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।
  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।

সিলেট স্ট্রাইকার্স
 যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।
  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।
  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।

ফরচুন বরিশাল
 যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।
  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।
  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।

রাজশাহী রয়্যালস
 যেসব খেলোয়াড় আন্তর্জাতিক ম্যাচ খেলেছেন তাদের গাঢ় করে দেখানো হয়েছে।
  রঙের অর্থ সেই খেলোয়াড় দলে নির্বাচনের জন্য বর্তমানে অনুপলব্ধ।
  রঙের অর্থ সেই খেলোয়াড় পুরো মৌসুমের জন্য দলে নির্বাচনের জন্য অনুপলব্ধ।

তথ্যসূত্র
খৈরাবাড়ী হত্যাকাণ্ড

৭ই ফেব্রুয়ারি ১৯৮৩ খ্রিস্টাব্দে আসামের খয়রাবাড়িতে বাঙালি হিন্দুদের ওপর নৃৃসংশ গণহত্যা খয়রাবাড়ি গণহত্যা নামে কুখ্যাত৷ এই বাঙালি হিন্দুরা ছিল মূলত: দেশভাগের ফলে পূর্ব পাকিস্তান (বর্তমান বাংলাদেশ) থেকে আগত শরণার্থী৷ অনুমান করা হয় যে, ৩০০ থেকে ৫০০ জনকে হত্যা করা হয়েছিল। যদিও সরকারি কোনো সঠিক হিসাব নেই৷

প্রাক-নির্বাচন কার্যাবলী হিসাবে আসামের চর্চিত প্রাদেশিক রাজনৈতিক দলগুলো একত্রিত হয়ে বাঙালি হিন্দু অধ্যুষিত অঞ্চলগুলি ঘিরে ফেলে ও সমস্ত রকম সুযোগ-সুবিধা ও বহিঃসংযোগ ছিন্ন করে৷ এই বাঙালি হিন্দুরা ছিল মূলত: দেশভাগের ফলে পূর্ব পাকিস্তান (বর্তমান বাংলাদেশ) থেকে আগত শরণার্থী৷ অসমীয়া বিচ্ছিন্নতাবাদীরা এই সমস্ত শরণার্থী উপনিবেশ ও বাঙালি অধ্যুষিত গ্রামগুলিকে আক্রমণের জন্য রাত্রবেলাকে বেছে নিয়েছিল৷ আশ্চর্যজনকভাবে দু'সপ্তাহ ব্যাপী সমস্ত সংবাদমাধ্যম এই গুঢ় খবরটি প্রকাশ করেনি বা করতে দেওয়া হয়নি৷ সাংবাদিক শেখর গুপ্তার সংবাদতথ্য থেকে জানা যায়, আসাম পুলিশ কর্মকর্তাদের বয়ানে গোহপুরের অসমীয়া গণহত্যার ক্ষতিকারক প্রভাবের কথা মাথায় রেখে পুলিশ প্রশাসন সময় থাকতে খয়রাবাড়ি হত্যাকাণ্ডকে বিফল করতে চাইলেও তা সম্ভব হয়নি, যা পুলিশি গাফিলতিকে প্রকাশ করে৷

পটভূমি 
দরং জেলার মঙ্গলদৈ মহকুমার অন্তর্গত মঙ্গলদৈ শহরের ২৫ কিলোমিটার উত্তরে অবস্থিত খয়রাবাড়ি হলো একটি বাঙালি হিন্দু অধ্যুষিত স্বাধীনতা-পরবর্তী উপনিবেশ৷ ভারতের স্বাধীনতার পূর্বে খয়রাবাড়ি অঞ্চলটি বাংলাভাষী মুসলিম সংখ্যাগরিষ্ঠ ছিলো, যারা প্রত্যেকেই পূর্ববঙ্গমুল বা পূর্ববঙ্গ থেকে আগত ছিলেন৷ দেশভাগের পরবর্তীকালে এই অঞ্চলে বসবাসরত বাঙালি মুসলমানরা পূর্ব পাকিস্তানে চলে যায় এবং পূর্ব পাকিস্তান থেকে শরণার্থী হয়ে আসা বাঙালি হিন্দুরা মুসলিমদের দ্বারা পরিত্যক্ত জায়গাগুলিতে নিজেদের নতুন বসতি গড়ে তোলে৷ যদ্যপি বাঙালি হিন্দুদেরকে ঐ জমির দলিলপত্র ও মালিকানা সরকারীভাবে প্রাপ্ত হয় না৷ এভাবে শরণার্থী আগমনের ফলে অবস্থা কিছুটা এরকম হয় যে মঙ্গলদৈ অঞ্চলের অসমীয়া গ্রামগুলির মাঝে মাঝে বেশকিছু জায়গা বাঙালি প্রধান হয়ে ওঠে৷ কিছুক্ষেত্রে বাঙালি-অসমীয়ার মতানৈক্য ও  বিরোধ দেখা যায়৷

হত্যা-পরবর্তী ঘটনা
হত্যাকাণ্ডের ঘটনার পর হিন্দু জনপ্রতিনিধি গোষ্ঠী রাষ্ট্রীয় স্বয়ংসেবক সংঘ আইনজ্ঞ গুপ্তার থেকে সমগ্র তথ্য ও অসমীয়া হিন্দু ও বাঙালি হিন্দুর অন্তর্দ্বন্দ্বের কারণ জানার চেষ্টা করেন৷ সংঘের নেতৃৃবৃৃন্দ বাঙালি হিন্দুদেরকে অসংরক্ষিত বলে আখ্যায়িত করেন ও অসমীয়া হিন্দুদের স্বধর্মীয়দের ওপর আক্রমণের তীব্রনিন্দা করেন৷ আইনজ্ঞ এই ঘটনাকে ধর্মের উপরে জাতিগত বিদ্বেষ হিসাবে চিহ্নিত করেন ও বাঙালি হিন্দু ও বাঙালি মুসলিমের মধ্যে অগভীর পার্থক্যকে এই গণহত্যার ঠুনকো প্রধান কারণ হিসাবে তুলে ধরেন৷

২০১৮ খ্রিস্টাব্দের ফেব্রুয়ারি মাসে আসামে গণআন্দোলন করে খয়রাবাড়ি গণহত্যা ও ১৯৮৩ তে গোরেশ্বর গণহত্যাতে নিহত ও ক্ষতিগ্রস্ত বাঙালি হিন্দুদের ঐ সমস্ত ক্ষতিপুরণের জন্য বরাদ্দ অর্থসাহায্য বাতিল করে দেওয়া হয়৷ ২০১৮ র নভেম্বরে রঙ্গিয়ার প্রশাসনিক বিচারকমন্ডলীর প্রধান ভবেশ কলিতা গণহত্যায় ক্ষতিগ্রস্তদের ক্ষতিপূরণ পুনরায় চালু করার ব্যবস্থা করেন৷

আরও দেখুন
 মান্দাই গণহত্যাকাণ্ড
 বাগবের গণহত্যা
 গোরেশ্বর গণহত্যাকাণ্ড
 শিলাপাথর গণহত্যাকাণ্ড
 উত্তর কামরূপ গণহত্যাকাণ্ড
 হোজাই গণহত্যাকাণ্ড
 নিচলামারি গণহত্যাকাণ্ড
 তিনসুকিয়া গণহত্যা
 কমলনগর হত্যাকাণ্ড
 বোরোল্যান্ড গণহত্যাকাণ্ড ২০১৪
 কোকড়াঝাড় গণহত্যাকাণ্ড ২০১২
 নেলি হত্যাযজ্ঞ

তথ্যসূত্র

ভারতে জাতিগোষ্ঠী নিধন
১৯৮৩-এ ভারত
বাঙালি হিন্দু গণহত্যা
এশিয়ায় জাতিগোষ্ঠী নিধন
ভারতে হত্যাকাণ্ড
আসামের ইতিহাস (১৯৪৭-বর্তমান)
১৯৮৩-এ ভারতে খুন
ভারতে হিন্দু বিরোধী সহিংসতা
আসামে বাঙালি গণহত্যা